text: Undgik trafikkaos ved motorvejs-uheld
  07 november 2011 kl. 07.53
  Hurtig reaktion med trafikmeldinger betød, at det helt store trafikkaos blev undgået ved et sammenstød mellem en lastbil og flere personbiler på motorvejen ved Fredericia.
  Politiet valgte at forsøge at omdirigere trafikken, da uheldet skete ved 8.30-tiden, hvor der er tæt trafik på motorvejen.
  Via trafikmeldinger blev trafikanterne, der skulle til Fyn opfordret til at køre andre veje end motorvejen. 
  - Og det tog meget af presset, siger vagtchefen hos Sydøstjyllands Politi. 
  En lastbil og flere personbiler var kommet nærkontakt med hinanden. To personer blev kørt til undersøgelse på skadestuen. 
  Politiet valgte ikke at lukke motorvejen helt. Der blev holdt to kørebaner fri, så det store trafikkaos blev undgået. 
  Og motorvejen blev genåbnet helt ved 10-tiden.
  